Aminu Kano

**Malam Aminu Kano,** (An haife shi a shekara ta alif dubu daya da ɗari tara da ashirin (1920) miladiyya, ya rasu a ranar 17 ga watan afrilu, shekara ta alif dubu daya da ɗari tara da tamanin da uku (1983) Miladiyya Ac. Dan siyasa ne, mai matuƙar kima, kuma ya yi yaki sosai don kare hakkin yan ƙasa ana Najeriya. Kamar yadda siyasarsa ta nuna, ta hanyar goyon bayan , demukuradiyya tallafawa mata da kuma goyon baya ga 'yancin furuci kuma yana daga cikin mutanen da sukayi yaqi wajen neman 'yancin kasa a wancan lokaci. Yana daga cikin wadanda suka jagoranci mutane wajen gwagwarmayar kin yarda da turawan mulkin mallaka na Ingila kafin bada 'yancin kai a shekara ta alif da dari tara da sittin 1960.Shi ne shugaban jam'iyar PRP.

## Farkon rayuwa
An haifeshi ne a Kano a shekara ta alif 1920, mahaifinshi mai suna Malam Yusufu malamin islama ne kuma faqihi ne, sannan kuma alkali ne a kotun Kano. kawunshi Malam Halilu shi ne ya karantar da shi Alqur’ani, malam Halilu ya kasance Limami ga masarautar Kano ga sarki Abdullahi Bayero (1929-1953). Wanda aka bashi suna da *mai tantabaru*.

## Karatu
**Malam Aminu Kano** ya yi makaranta ne a jahar Kano ya yi makarantar Shahuci Primary School da  Kano Middle School a tsakanin shekara ta 1930 zuwa 1937, a lokacin yana dan shekara goma (10), kuma ya yi karatu a Kaduna college (Katsina College wanda yanzu Takoma Barewa College) a shekara ta alip (1937). Bayan ya gama ya karantar a Bauchi Middle School a shekara ta 1942, a lokacin Abubakar Tafawa Balewa shi ne shugaban makarantan, daga nan sai aka mayar da shi zuwa Maru Teacher’s College, Sokoto. A cikin watan Satumban shekara ta alif 1946 an ba shi tallafin karatu zuwa Jami'ar Institute of Education da ta ke a Landan tare da Prime minister na farko a Najeriya wato Alhaji Sir Abubakar Tafawa Balewa. Dawowarsa ke da wuya, aka kafa kungiyar malamai na Arewa wato (Northern Teachers Association) a Kano a watan Mayun shekara ta alif 1948, wadda wannan ƙungiya ita ce ƙungiya ta farko da aka fara kafawa a arewacin Najeriya a Kano a matsayin cibiyar kungiyar malamai. 

## Siyasa

**Malam Aminu Kano** ya fara siyasa ne tare da Sa'adu Zungur a tsakanin shekara ta Alip 1943 – 1946, inda suka fara kafa General Improvement Union. Su biyun sun yi hoɓɓasa wajen kafa Nothern Elements Progressive Association (NEPA). Malam Aminu Kano ya kasance dan adawa ne kwarai ga turawan mulkin mallaka. Yana sukansu da barna da dukiyar kasa, da kuma 'yan siyasa da ke biyewa turawa bukatunsu na kansu. Hakan ya jawo masa cutarwa matuƙa daga turawa don su rufe masa baki. A farkon shekara ta Alif 1950 sun kafa jam'iyyun arewa guda biyu, Northern People's Congress (NPC) wacce aka kafa a kan tsarin MacPherson constitution na shekara ta Alif 1951 da kuma jam'iyyar Northern Elements Progressive Union (NEPU)

## Rasuwa
**Malam Aminu Kano** ya rasu ne a ranar Lahadi 17 ga watan Afrilun shekara ta Alif (1993) wacce uwar gidansa Shatu ta sami gawarsa sanadiyar shanyewar ɓarin jiki da ya samu bayan ya yi jinyar cerebral malaria.

## Bibiliyo

* Abba, Alkasim. (2006). The Politics of Mallam Aminu Kano, ISBN-978-2557-32-3.
*

## Bincike

* Callaway, Barbara J (July 1987). "Women and Political Participation in Kano City". *Comparative Politics*. **19** (4): 379–393. doi:10.2307/421813. JSTOR 421813.
* Feinstein, Alan; Feinstein, Alan (1988). "African Revolutionary: The Life and Times of Nigeria's Aminu Kano". *Canadian Journal of African Studies*. **22** (2): 347. doi:10.2307/485917. JSTOR 485917.

* 

## Manazarta